CELEX: 62013CN0091
Language: fi
Date: 2013-02-25 00:00:00
Title: Asia C-91/13: Ennakkoratkaisupyyntö, jonka Raad van State (Alankomaat) on esittänyt 25.2.2013 — Essent Energie Productie BV v. Minister van Sociale Zaken en Werkgelegenheid

25.5.2013   
            
            
               FI
            
            
               Euroopan unionin virallinen lehti
            
            
               C 147/10
            
         Ennakkoratkaisupyyntö, jonka Raad van State (Alankomaat) on esittänyt 25.2.2013 — Essent Energie Productie BV v. Minister van Sociale Zaken en Werkgelegenheid
   (Asia C-91/13)
   2013/C 147/18
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Raad van State
   
      Pääasian asianosaiset
   
   
      Valittaja: Essent Energie Productie BV
   
      Muu osapuoli: Minister van Sociale Zaken en Werkgelegenheid
   
      Ennakkoratkaisukysymykset
   
   
               1)
            
            
               Voiko pääasiassa kyseessä olevan kaltaisessa tilanteessa toimeksiantaja, jota ulkomaalaisten työskentelystä annetun vuoden 1994 lain 2 §:n 1 momentin mukaan voidaan pitää kyseisten turkkilaisten työntekijöiden työnantajana, vedota Alankomaiden viranomaisia vastaan päätöksen N:o 1/80 (1) 13 artiklassa olevaan standstill-lausekkeeseen tai lisäpöytäkirjan (2) 41 artiklassa olevaan standstill-lausekkeeseen?
            
         
               2)
            
            
               
                           a)
                        
                        
                           Onko päätöksen N:o 1/80 13 artiklassa olevaa standstill-lauseketta tai lisäpöytäkirjan 41 artiklassa olevaa standstill-lauseketta tulkittava siten, että ne ovat esteenä sellaisen kiellon säätämiselle, jota tarkoitetaan ulkomaalaisten työskentelystä annetun vuoden 1994 lain 2 §:n 1 momentissa ja jonka mukaan toimeksiantajat eivät saa ilman alankomaalaista työlupaa teettää työtä kolmannen maan — tässä tapauksessa Turkin — kansalaisilla, tilanteessa, jossa työntekijät ovat saksalaisen yrityksen palveluksessa ja työskentelevät alankomaalaisen työvoimaa käyttöönsä vuokraavan yrityksen välityksellä Alankomaissa olevan toimeksiantajan hyväksi?
                        
                     
                           b)
                        
                        
                           Onko tältä osin merkitystä sillä, että jo ennen päätöksen N:o 1/80 13 artiklassa olevan standstill-lausekkeen ja lisäpöytäkirjan 41 artiklassa olevan standstill-lausekkeen voimaantuloa työn teettäminen ulkomaalaisella työsopimuksen perusteella ilman työlupaa oli kielletty ja että kyseinen kielto ennen päätöksen N:o 1/80 13 artiklassa olevan standstill-lausekkeen voimaantuloa laajennettiin koskemaan työvoimaa käyttöönsä vuokraavia yrityksiä, joiden käyttöön ulkomaalaisia työntekijöitä lähetetään?
                        
                     
         
      (1)  ETY/Turkki-assosiaation kehittämisestä 19.9.1980 tehty assosiaationeuvoston päätös N:o 1/80.
   
      (2)  Allekirjoitettu Brysselissä 23.11.1970 ja yhteisön puolesta tehty, hyväksytty ja vahvistettu 19.12.1972 annetulla neuvoston asetuksella (ETY) N:o 2760/72 (EYVL L 293, s. 1).